钦定古今图书集成/理学汇编/经籍典/第157卷 > 《爱而不见赋》萧颖士
## 钦定古今图书集成/理学汇编/经籍典/第157卷 > 《爱而不见赋》萧颖士

嗟乎！或爱之而不见者，有之矣。何必周秦异代，夷夏
殊轨，阻严城之九重，限方舟之一水。苟时事之多怨，
故人遐而室迩。关山起于足下，堂上远乎千里，耸逆
予之目成，遽将逝而复止。诗人所以思婉娈而搔首，
赋城隅之有俟。吁！不得其己也。惟夙昔之良会，梦佳
期于北方。叙渤澥之三山，吸流霞之景光。含芳词以
“况予，云惠好之不忘。愿报义于永日，陪游宴于帝乡。
广莫忽而号怒，鲸波汹而腾张。俄惊魂以辍寐，问穷
发之茫茫。将揭厉以复从，骇风涛之匪量，思投躯以
靡吝，抚遗体以竞惶。晨切切以凄凄，夕屏营以彷徨。
追前欢之俯迩，叹此恨之悠长。”于是收神返虑，澄澹
静默，冥然就寝，兀若无识。冀良宵之复遇，希旧游之
可即。徒有愿兮且未克，忧深沉兮萃胸臆。风兮雨兮，
思君子兮何极。

木之容易，岂从师之苦辛。”于是授以程度，使之缘循。
步步弥高，同下学而上达；孜孜不倦，若游艺而依仁。
原夫引进他材，发挥以知；不言而化，若喻于义。指踪
在手，所谓导而不牵；嗜学因心，诚宜诱之孔易。俾夫
趫容所骋，迅足无累。笑鼫鼠之五能，掩都卢之百戏。
初疑鸿渐，讶走险之翩翩；卒若熊经，忘阽危之惴惴。
则知夫性自天而莫改，教率性而斯在。失之者进寸
而退尺，得之者师逸而功倍。从轮桷之异规，随曲直
于真宰。故君子将迁于物，必省厥躬。彼可适道，吾方
击蒙。野性既驯，自殊于狼子；怒心不发，何愧于狙公。
牧羊以不鞭为机，养鸡以似木为效。一则行之而未
远，一则久之而成教。孰与简易为师，攀援是资。夫既
心乎爱矣，方将教以化之。负凌云之材，庶几仰止；守
坠地之道，难可求思。至矣哉！发彼骏腾，赖兹引力。足
循循而风举，木杳杳而绳直。千寻虽险，亦可超而宛
升。一跌无虞，那肯勃如战色。岂翫物以为用，将育材
而取则。所以木不告“劳，猱惟效顺。”学无间于时习，功
自得于日进。彼以求易于难，致远由近，可因兹而立
信。